nahinto ang mga biruan, marahan ang mga pag uusap at kahit na ibig magpatanaw ang ilan ng di nila pagpapahalaga sa gayon ay hindi pumulas ang tawa sa mga labi. ang damdam ng lahat ay waring napasok sa isang bahay na may patay. isang amoy suob at pagkit ay siya pang nakapagpaparagdag sa gayon. salvi ay marahang nagsangguniang kung nararapat hindi na ipagbawal ang mga gayong panoorin. upang mapalakas ni ben zayb ang loob ng mga matatakutin at magipit niya si mr. leeds ay sinabi ritong: hoy, mister, yamang walang ibang tao kundi kami lamang at hindi kami mga indio na napapahuli ay ipahihintulot baga ninyong ipakita ko sa kanila ang daya? alam na naming ang lahat ng iyan ay ukol lamang sa paningin, ngunit sa dahilang si. camorra ay ayaw maniwala. at humandang lumundag sa halang na hindi nagdaan sa sadyang pintuan, samantalang si. camorra ay naglulunggati sa pagtutol dahil sa nangangambang baka may katwiran si ben zayb. at bakit po hindi, ginoo?